Cruceiro de Capeliña da Laxe Pequena - Wikipedia

# Cruceiro de Capeliña da Laxe Pequena

### Na Galipedia, a wikipedia en galego.

Cruceiro da Laxe Pequena, Taragoña

É máis fermoso exemplar emprazado na parroquia na Taragoña (A Coruña), no lugar da Laxe Pequena. Sostense nunha plataforma cadrangular de tres graos e de amplas dimensións. Ten fuste octogonal de grosa sección, con catro cunchas de vieira na súa zona alta. A capeliña moi ornamentada, está formada por: Unha base troncopiramidal invertida, dúas caras laterais, unha traseira e unha lousa de teito; a base porta tres querubíns en tres das catro caras, o lateral dereito posúe un baixorelevo de Santiago Apostol, o lateral esquerdo relevo de santo (probábelmente San Francisco), a traseira relevo de Cristo cos Cruz a costas e o teito simula unha bóveda de crucería rebaixada. No interior da capeliña hai unha imaxe da Virxen. Remata o conxunto coa cruz que é de sección octogonal, cos remates dos brazos florenzados e cun Cristo Crucificado ten as mans pechadas, pano de pureza anoado, leva coroa de espiñas e cartela de INRI. Este cruceiro debe de ser moi antigo, posíbelmente so século XVI.

Traído desde "http://gl.wikipedia.org../../../c/r/u/Cruceiro_de_Capeli%C3%B1a_da_Laxe_Pequena_c81b.html"

Categorías: Patrimonio histórico e artístico de Galicia | Cruceiros

##### Views

- Artigo
- Discusión
- Revisión actual

##### Procura